rejauldu/bengali-wikipedia huggingface dataset:
থাম্ব|upright=1.3|ইরাক এর সার্বিক মানচিত্র। থাম্ব|ইরাকের ভূসংস্থান।  ইরাকের ভূগোল বৈচিত্রপূর্ণ এবং সেগুলি পাঁচটি প্রধান অঞ্চলের মধ্যে পড়ে: মরুভূমি (ইউফ্রেটিস এর পশ্চিমে), উচ্চ মেসোপটেমিয়া (উচ্চ টাইগ্রিস এবং ইউফ্রেটিস নদীর মধ্যে), ইরাকের উত্তরের উচ্চভূমি, নিম্ন মেসোপটেমিয়া এবং প্রায় তিকরিত থেকে পারস্য উপসাগর পর্যন্ত প্রসারিত পাললিক সমভূমি।  দেশটির উত্তর-পূর্ব দিকের পাহাড়গুলি আলপাইনের একটি সম্প্রসারিত রূপ যা বলকান থেকে দক্ষিণে তুরস্ক, উত্তরের ইরাক, ইরান এবং আফগানিস্তান হয়ে অবশেষে পাকিস্তান এ হিমালয় এর মধ্য দিয়ে পূর্ব দিকে প্রসারিত হয়েছে। দেশটির দক্ষিণ-পশ্চিম এবং মাঝের প্রদেশগুলিতে অবস্থিত মরুভূমি ভৌগোলিকভাবে আরব উপদ্বীপের অন্তর্গত এবং তা সৌদি আরব এবং জর্ডানের সীমান্ত বরাবর অবস্থান করছে।   প্রধান ভৌগোলিক বৈশিষ্ট্য  ইরাকি সরকার সহ বেশিরভাগ ভূগোলবিদ এ দেশের ভূগোলকে চারটি প্রধান অঞ্চলে ভাগ করে আলোচনা করেন: পশ্চিম এবং দক্ষিণ-পশ্চিমে মরুভূমি; উচ্চ টাইগ্রিস এবং ইউফ্রেটিস নদীর (আরবীতে যথাক্রমে "দজলা" এবং "ফোরাত") মধ্যবর্তী ঢেউ খেলানো সমভূমি; উত্তর ও উত্তর-পূর্ব দিকের উচ্চভূমি; এবং টাইগ্রিস এবং ইউফ্রেটিস প্রবাহিত পললভূমি। ইরাকের সরকারী পরিসংখ্যান সংক্রান্ত প্রতিবেদনগুলিতে মোট জমির পরিমাণ দেখানো হয় । কিন্তু মার্কিন পররাষ্ট্র দফতর কর্তৃক একটি প্রকাশনায় অঞ্চলটির তথ্য দেওয়া হয়েছে ।   উচ্চ মেসোপটেমিয়া   সামাররার উত্তরে টাইগ্রিস এবং হিট এর উত্তরে ইউফ্রেটিসের মধ্যবর্তী উঁচু অঞ্চলটি আল জাজিরা (দ্বীপ) হিসাবে পরিচিত। সেটি একটি বৃহত্তর অঞ্চলের অংশ যা পশ্চিমে সিরিয়ায় দুটি নদীর মাঝখানে এবং তুরস্ক পর্যন্ত প্রসারিত।   এলাকার জল প্রবাহ গভীরভাবে কাটা উপত্যকার মধ্যে দিয়ে প্রবাহিত হয় এবং এই অংশের সেচ নিম্ন সমভূমির চেয়ে অনেক বেশি কঠিন হয়। এই অঞ্চলের দক্ষিণ-পশ্চিম অঞ্চলগুলিকে মরুভূমি বা আধা-মরুভূমি হিসাবে শ্রেণীবদ্ধ করা হয়েছে। উত্তরের অংশে নিনেভে সমভূমি, দুহোক এবং জাখো এর মতো স্থানগুলিতে মূলত ভূমধ্যসাগরীয় উদ্ভিদের সমন্বয় দেখা যায়। এই গাছপালা পর্যায়ক্রমে শুকিয়ে গিয়ে শুষ্ক গ্রীষ্মে বাদামী বর্ণ ধারণ করে এবং সিক্ত শীতে আবার ঝাড়া দিয়ে বেঁচে ওঠে।   বাগদাদ অঞ্চল   কেন্দ্র|থাম্ব|1060x1060px|বাগদাদের মধ্য দিয়ে প্রবাহিত হওয়ায় টাইগ্রিসের মনোরম দৃশ্য উচ্চ এবং নিম্ন মেসোপটেমিয়ার মাঝে হ'ল বাগদাদ এর আশেপাশের নগর অঞ্চল। এই "বাগদাদ বেষ্টনী"-কে (বাগদাদ বেল্ট) ইরাকি রাজধানী সংলগ্ন প্রদেশ হিসাবে বর্ণনা করা যেতে পারে এবং একে চারটি চতুষ্কোণে বিভক্ত করা যেতে পারে: উত্তর-পূর্ব, দক্ষিণ-পূর্ব, দক্ষিণ-পশ্চিম এবং উত্তর-পশ্চিম। উত্তর থেকে শুরু এই বেষ্টনীগুলির মধ্যে আছে সালাহউদ্দিন তারপর ঘড়ির কাঁটার অভিমুখে বাগদাদের অন্য প্রদেশগুলির মধ্যে উত্তর-পূর্ব দিকে দিয়ালা, দক্ষিণ-পশ্চিমে বাবিল এবং ওয়াসিত থেকে পশ্চিম দিকের আশেপাশে আল আনবার প্রদেশ অবস্থান করছ।    তথ্যসূত্র
আসিদ ইবনে কুরজ আল-বাজালি হলেন ইসলামের নবী মুহাম্মদের একজন সাহাবি।   বংশপরিচয়  আসিদ ছিলেন কুরয ইবন আমির ইবন আবদুল্লাহ ইবন আবদুশ শামস ইবন গামগামা ইবন জারির ইবন শাক ইবন সাআব ইবন ইয়াশকার ইবন রাহাম ইবন আফরাক ইবন আফসা ইবন নাজির ইবন কসর ইবন আবকর ইবন আনমার আল-বাজালী।রবি আল-আবরার ও নুসুস আল-আখবার. খণ্ড II. পৃষ্ঠা ৩৩০।কিতাব কাবিলা বাজিলা. পৃষ্ঠা ৪৪।   গুণাবলি  আসিদ যখন ইসলাম গ্রহণ করেন, তার সঙ্গে বানু সাকিফ গোত্রের একজন ব্যক্তি ছিলেন। ইসলাম গ্রহণের পর তিনি মুহাম্মদ (সা.)-এর কাছে একটি ধনুক উপস্থাপন করেন এবং তার আশীর্বাদ কামনা করেন। মুহাম্মদ (সা.) তার জন্য দোয়া করেন।   হাদিস বর্ণনা  রেকর্ড থেকে জানা যায় যে, আসিদ কয়েকটি হাদিস বর্ণনা করেছেন। এর মধ্যে একটি হাদিসে অন্যদের ভালোবাসার নির্দেশ দেওয়া হয়েছে যেমন আমরা নিজেদের ভালোবাসি। এছাড়াও তিনি রোগ, জ্বর এবং পাপ মোচন সম্পর্কিত হাদিস বর্ণনা করেছেন।   তথ্যসূত্র   বিষয়শ্রেণী:সাহাবি
হারুন ইজহার ( জন্ম: ১৯৭৭) একজন বাংলাদেশি দেওবন্দি আলেম, লেখক, মুফতি ও ধর্মীয় ব্যক্তিত্ব, যিনি হেফাযতে ইসলাম বাংলাদেশের সাবেক শিক্ষা ও সংস্কৃতি সম্পাদক  ও আল জামিয়া ইসলামিয়া লালখানবাজার মাদ্রাসার সহকারী পরিচালক।  তিনি নেজামে ইসলাম পার্টির সভাপতি এবং হেফাজতে ইসলামের সাবেক প্রভাবশালী নেতা ইজহারুল ইসলামের পুত্র।    শিক্ষা  হারুন ইজহার চট্টগ্রামের দারুল উলুম লালখান বাজার মাদ্রাসায় প্রাথমিক শিক্ষা অর্জন করেন। এরপর তিনি আল-জামিয়াতুল আহলিয়া দারুল উলুম মঈনুল ইসলামে অধ্যয়ন করেন। পরবর্তীতে উচ্চতর জ্ঞানার্জনের লক্ষ্যে পাকিস্তান সফর করেন। সেখানে তিনি দারুল উলুম করাচিতে ২ বছর লেখাপড়া করে দেশে ফিরে আসেন এবং চট্টগ্রামের জামিয়াতুল উলূম আল-ইসলামিয়া লালখান বাজার মাদ্রাসায় শিক্ষকতা শুরু করেন।   ব্যক্তিগত জীবন  তিনি নেজামে ইসলাম পার্টির বর্তমান সভাপতি ইজহারুল ইসলাম চৌধুরীর বড় ছেলে।  তার মুসা বিন ইজহার নামে একজন ছোট ভাই রয়েছে।   গ্রেফতার  ২০০৯ সালে ভারতীয় হাইকমিশন ও মার্কিন দূতাবাসে হামলার পরিকল্পনার অভিযোগে চট্টগ্রামে ইজহার ও দুইজন সন্দেহভাজন লস্করে তৈয়বার সদস্য গ্রেপ্তার করা হয়। পরবর্তীতে নির্দোষ প্রমাণিত হওয়ার তাকে মুক্তি দেওয়া হয়।   ২০১৩ সালের ১০ জুলাই চট্টগ্রামের লালখান বাজার মাদ্রাসায় গ্রেনেড বিস্ফোরিত হয়েছিলো এমন একটি অভিযোগে হারুন ইজহার গ্রেফতার হন। তবে হারুন ও মাদ্রাসা কর্তৃপক্ষ দাবি করেছিল যে, সেটি একটি গ্যাস সিলিন্ডার বিস্ফোরিত হওয়ার কারণে বিকট শব্দ সৃষ্টি হয়েছিল। তিনি দীর্ঘদিন কারাগারে ছিলেন এবং পরে অভিযোগ প্রমাণিত না হওয়ায় তাকে মুক্তি দেওয়া হয়।   ২০২১ সালে ভারতের প্রধানমন্ত্রী নরেন্দ্র মোদির বাংলাদেশ সফর ইস্যুকে কেন্দ্র করে দারুল উলুম হাটহাজারিসহ দেশের বিভিন্ন স্থানে সংঘটিত আন্দোলনে প্রত্যক্ষভাবে নেত্তৃত্ব দেওয়ার অভিযোগ ও সরকার-বিরোধী অবস্থানের কারণে ২৮ ই এপ্রিল রাতে চট্টগ্রামের লালখান বাজার মাদ্রাসা থেকে র‍্যাবের হাতে গ্রেফতার হন। এরপর ২০২৩ সালের ২২ মে রাতে তিনি চট্টগ্রাম কেন্দ্রীয় কারাগার থেকে মুক্তি পান।     প্রকাশনা    আল্লাহর কাছে আসার গল্প  চেতনার ইশতেহার  নুসূসের আলোকে জাহিলিয়াহ  দারসুল আকিদা  জীবনের অর্থগুলো কুরআনের শব্দে শব্দে সিরিজ  আল কুরআনের দারস সিরিজ  মুফতি ফয়জুল্লাহ (রহ.)-এর রাজনৈতিক চিন্তাধারা   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:হেফাজতে ইসলাম বাংলাদেশের নেতা বিষয়শ্রেণী:বাঙালি আলেম বিষয়শ্রেণী:বাংলাদেশী ইসলামপন্থী বিষয়শ্রেণী:দারুল উলুম করাচির প্রাক্তন শিক্ষার্থী বিষয়শ্রেণী:দারুল উলুম হাটহাজারীর শিক্ষার্থী বিষয়শ্রেণী:চট্টগ্রামের ব্যক্তি
ইউডি সিমেলেন (১১ মার্চ ১৯৭৭ - ২৮ এপ্রিল ২০০৮) ছিলেন দক্ষিণ আফ্রিকার একজন ফুটবলার। তিনি দক্ষিণ আফ্রিকার জাতীয় নারী ফুটবল দলের হয়ে আন্তর্জাতিক নারী ফুটবল খেলতেন। এছাড়াও তিনি ছিলেন একজন সমকামী ও সমকামী বা এলজিবিটি-অধিকার কর্মী। তার এই যৌন অভিমুখীতার কারণে ২০০৮ সালের ২৮ এপ্রিলে এক দল লোক তাকে তার নিজ শহর উত্তরাঞ্চলীয় গুটেং প্রদেশের স্প্রিংসে অবস্থিত শহর কোয়াথেমায় ধর্ষণ করে হত্যা করা হয়।    জীবনের প্রথমার্ধ  ১৯৭৭ সালের ১১ মার্চ তারিখে সিমেলেন উত্তরাঞ্চলীয় গুটেং প্রদেশের স্প্রিংসে অবস্থিত শহর কোয়াথেমায় জন্মগ্রহণ করেন।    ফুটবল  সিমেলেন দক্ষিণ আফ্রিকা মহিলা জাতীয় ফুটবল দলের পাশাপাশি নিজ শহরের ক্লাব স্প্রিংস হোম সুইপার্স এফসি দলের হয়ে মাঝ মাঠের খেলোয়াড় তথা মিডফিল্ডার হিসেবে খেলেছেন। ফুটবল খেলা থেকে অবসর গ্রহণ করার পর তিনি মোট চারটি দলের কোচ হিসেবে দায়িত্ব পালন করেন। এছাড়াও তিনি ফুলবল ম্যাচের রেফারি হওয়ার জন্য পড়াশোনা করছিলেন।    মৃত্যু  সিমেলেনের আংশিক কাপড় পরা দেহটি কোয়াথেমাতে একটি খাঁড়িতে পাওয়া গেছে। তাকে অপহরণ করা হয়েছিল, গণধর্ষন করা হয়েছিল, মারধর করা হয়েছিল এবং মুখে, বুকে এবং পায়ে ২৫ বার ছুরিকাঘাত করা হয়েছিল। তিনি প্রথম মহিলাদের মধ্যে একজন যিনি কোয়াথেমাতে নারী সমকামী বা লেসবিয়ান হিসাবে প্রকাশ্যে বাস করেছিলেন। দক্ষিণ আফ্রিকার মানবাধিকার কমিশন সমর্থিত আন্তর্জাতিক এনজিও অ্যাকশন এইডের একটি প্রতিবেদনে বলা হয় যে তার যৌন অভিমুখিতার কারণে তার হত্যা তার বিরুদ্ধে সংঘটিত ঘৃণামূলক অপরাধ।  স্থানীয় সমকামী অধিকার সংস্থা দ্য ট্রায়াঙ্গেল প্রজেক্টের পড়েছে, যার মাধ্যমে পুরুষরা লেসবিয়ানদের তাদের যৌন অভিমুখিতা "নিরাময়" করার জন্য ধর্ষণ করে।  ২০০৯ সালের ১১ ফেব্রুয়ারি মপুমালাঙ্গার ডেলমাসে চার সন্দেহভাজন হামলাকারীর বিচার শুরু হয়। অভিযুক্ত চার হামলাকারীর মধ্যে একজন ধর্ষণ ও হত্যার দায়ে দোষী সাব্যস্ত হয় এবং তাকে ৩২ বছরের কারাদণ্ড দেওয়া হয়। ২০০৯ সালের সেপ্টেম্বরমাসে আরেকজনকে হত্যা, ধর্ষণ ও ডাকাতির দায়ে দোষী সাব্যস্ত করা হয় এবং যাবজ্জীবন কারাদণ্ডের পাশাপাশি ৩৫ বছরের কারাদণ্ড দেওয়া হয়, কিন্তু বাকি দুই আসামিকে বেকসুর খালাস দেওয়া হয়।   সম্মান  ২০০৯ সালে গাউটেং-এর স্প্রিংসের কোয়াথেমাতে তার সম্মানে একটি ক্ষুদ্র সেতু নির্মাণ করা হয়।    তথ্যসূত্র      বহিঃসংযোগ      বিষয়শ্রেণী:স্প্রিংসের (গটেং) ব্যক্তিত্ব বিষয়শ্রেণী:দক্ষিণ আফ্রিকার এলজিবিটিকিউ অধিকার কর্মী বিষয়শ্রেণী:২০০৮-এ মৃত্যু বিষয়শ্রেণী:১৯৭৭-এ জন্ম বিষয়শ্রেণী:সংশোধনী ধর্ষণ বিষয়শ্রেণী:দক্ষিণ আফ্রিকায় ধর্ষণ বিষয়শ্রেণী:লেসবিয়ান ক্রীড়াবিদ বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:নারীহত্যা
সাতকরার গরুর মাংস বাংলাদেশের সিলেট অঞ্চলের একটি ঐতিহ্যবাহী খাবার। সাতকরা একটি বিশেষ ফল যা গরুর মাংস দিয়ে রান্না করা হয় এবং এটি সিলেটের খুব বিখ্যাত একটি তরকারি। তরকারিটি সিলেটের বাইরেও জনপ্রিয়তা পেয়েছে। ঈদুল আজহার সময় এটি একটি বিখ্যাত খাবার। সিলেটের সাতকরা রান্না মোটেই বাংলাদেশের আট-দশটা রান্নার মতো নয়। লেবু জাতীয় এই ফল তরকারিতে ব্যবহারের কারণে, এর স্বাদ এবং গন্ধ উভয়ই অন্যান্য বাংলাদেশি তরকারি থেকে আলাদা হয়। সুগন্ধযুক্ত, তিক্ত এবং সামান্য মিষ্টি স্বাদের এই সাইট্রাস ফল সাধারণত সিলেটি খাবারে ব্যবহৃত হয়। গরুর পায়ের হাড় এবং সাতকরা দিয়ে একটি জনপ্রিয় খাট্টা বা টেঙ্গা তরকারি তৈরি করা হয়। এছাড়াও, এই সবজিটি মাছ এবং বিভিন্ন ধরনের মাংস দিয়েও রান্না করা হয়।   উপকরণ  ভোজ্য তেল, দারুচিনি, এলাচ, মেথি, লবণ, পেঁয়াজ, রসুন ও আদা বাঁটা, গরুর মাংস, গুঁড়ো মরিচ, হলুদ, ধনে এবং জিরার দানা, গরম মশলা, সাতকরা এবং একটি টমেটো।  প্রস্তুতকরণ  একটি বড়, ভারী তলানিযুক্ত, নন-স্টিক সসপ্যানে তেল গরম করা হয়। তারপরে দারুচিনি, তেজপাতা, এলাচ, মেথি ইত্যাদি দিয়ে তেলে নাড়াচাড়া করা হয় এবং পুনরায় গরম করা হয়। গরুর মাংস, লবণ, মশলা এবং কাঁচা মরিচ দিয়ে এটি আরো কিছুক্ষণ নাড়া হয় এবং তারপর ডেকে দেওয়া হয়। তারপর সাতকড়া ছোট টুকরো টুকরো করে কাটা হয়। অতঃপর সামান্য গরম পানি দিয়ে সাতকড়ার টুকরোগুল তরকারিতে ঢালা হয়। তরকারি সিদ্ধ হয়ে আসলে কিছুক্ষণের জন্য তাপ কমিয়ে নেয়া হয়। এরপর মাংস নরম হয়ে আসলে কাটা ধনিয়া যোগ করা হয়।   পরিবেশন   গরুর মাংসের সাতকরা বিরইন ভাত বা সাদা ভাতের সাথে পরিবেশন করা হয় যখন শসা, টমেটো এবং পেঁয়াজের সালাদ সাইড ডিশ হিসাবে ব্যবহার করা হয়। এটি পোলাও, খিচুড়ি এবং পরটা দিয়েও খাওয়া হয়।  আরও দেখুন  বাঙালি রন্ধনশৈলী  তথ্যসূত্র  বিষয়শ্রেণী:সিলেটি রন্ধনশৈলী বিষয়শ্রেণী:গরুর মাংসের পদ বিষয়শ্রেণী:তরকারি পদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  সংরক্ষণ। ঐক্যমত্য প্রতিষ্ঠিত হয়নি।--যুদ্ধমন্ত্রী আলাপ ১৪:২৩, ২ আগস্ট ২০১৫ (ইউটিসি) তৌফিক হাসান ময়না   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ। পূর্বে অপসারিত পাতা। প্রয়োজেনীয় তথ্যসূত্রেের অভার রয়েছে। মহীন রীয়াদ (আলাপ) ০৫:৩৫, ১৫ মে ২০১৫ (ইউটিসি)  মহীন রীয়াদ উল্লেখযোগ্যতা কেন প্রশ্নবিদ্ধ তা যদি নির্দিষ্ট করে বলতেন তবে আমাদের জন্য খুব ভালো হয়। তোফিক হাসান ময়নাবগুড়ার থিয়েটারের প্রাণপুরুষ। এছাড়া দেশের সাংস্কৃতিক অঙ্গনেও তার অনেক ভূমিকা রয়েছে। তাই আমি মনে করি বিশ্বকোষে তার নামে একটি পাতা থাকতেই পারে। আর ১৪টি তথ্যসূত্র দেয়ার পরেও যদি বলা হয় তথ্যসুত্ররের অভাব রয়েছে তবে তথ্যসূত্রের ব্যাপারে আপনার কাছ থেকে সুনির্দিষ্ট দিক নির্দেশনা আশা করছি। ধ্যনবাদ masum (আলাপ) ০৬:০৮, ১৫ মে ২০১৫ (ইউটিসি)  উল্লেখযোগ্যতা সুস্পষ্ট নয়। এ ধরণের লেখা উইকিতে থাকার উপযুক্ত নয়। অপসারণের পক্ষে মত দিচ্ছি। এবং বলতে দ্বিধা নেই, এই নিবন্ধে উল্লেখিত ব্যক্তি সম্ভবত: নিবন্ধকারের সাথে ঘনিষ্ঠভাবে যুক্ত কেউ। - Ashiq Shawon (আলাপ) ২০:৪৪, ২৬ জুন ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
হযরত খাজা ছৈয়দ মীর জান শাহ সাহেব ইবনে হাসান কাবুলি-নকশবন্দি() একজন আফগান সুফি সাধক। তিনি ১৮০০ সালে আফগানিস্তানের দুররানি সাম্রাজ্যের কাবুরে জন্মগ্রহণ করেন এবং ১৯০১ সালে লাহোরে মৃত্যুবরণ করেন।  বংশপরিচয় মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (মুহাম্মাদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে মুহাম্মাদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান।Imam Ali ibn al-Hussein (2001). The Complite Edition of the Treatise on Rights. Qum: Ansariyan Publications.  সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।  তথ্যসূত্র  বিষয়শ্রেণী:সুফিবাদ বিষয়শ্রেণী:সুফি বিষয়শ্রেণী:১৮০০-এ জন্ম বিষয়শ্রেণী:মুহাম্মাদের পরিবার বিষয়শ্রেণী:হাশেমীয় ব্যক্তি বিষয়শ্রেণী:নকশবন্দি তরিকা বিষয়শ্রেণী:১৯০১-এ মৃত্যু বিষয়শ্রেণী:সুফি কবি বিষয়শ্রেণী:কাবুলের ব্যক্তি
আশা আগারওয়াল একজন ভারতীয় প্রাক্তন মহিলা ম্যারাথন বিজয়ী ও অর্জুন পুরস্কার প্রাপক।  ২৭ জানুয়ারী ১৯৮৫ সালে আশা হংকং ম্যারাথন জেতেন। এশিয়ান ট্র্যাক এন্ড ফিল্ড প্রতিযোগিতায় ১৯৮৫ সালের সেপ্টেম্বরে জাকার্তায় উনি সোনা জেতেন ২ ঘণ্টা ৪৮ মিনিট ৫১ সেকেন্ডে, যে রেকর্ড আজও অক্ষুণ্ণ আছে। উনি ১৯৮৯ এ দিল্লীতে ফ্রিডম ম্যারাথন ও ১৯৮৬ এ ত্রিনিদাদ ম্যারাথনও জেতেন। ২৬ টি ম্যারাথনের ভিতরে আটটিতে উনি ২ ঘণ্টা ৫০ মিনিটের কম সময়ে দৌড়ন।Mumbai marathon 2004, Trivia   তথ্যসূত্র   বিষয়শ্রেণী:ভারতীয় নারী ম্যারাথন দৌড়বিদ বিষয়শ্রেণী:ভারতীয় নারী দূরপাল্লার দৌড়বিদ বিষয়শ্রেণী:জীবিত ব্যক্তি বিষয়শ্রেণী:অর্জুন পুরস্কার প্রাপক বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:১৯৮৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ভারতের প্রতিযোগী
কাসিম আলি মডেল উচ্চবিদ্যালয় হচ্ছে বাংলাদেশের সিলেট জেলার ফেঞ্চুগঞ্জ উপজেলার রাজনপুরে অবস্থিত একটি মাধ্যমিক বিদ্যালয়। ১৯১৫ সালে প্রতিষ্ঠিত এই বিদ্যালয় ফেঞ্চুগঞ্জের সর্বপ্রথম এবং সবথেকে পুরনো, এবং বাংলাদেশেরও একটি প্রাচীন বিদ্যালয়।  ২০১৫ সালের ২৬ এবং ২৭ ডিসেম্বর বিদ্যালয়টি তার শতবর্ষ উদ্‌যাপন করে। যুক্তরাষ্ট্রে প্রবীণ শিক্ষার্থীদের দ্বারাও শত বার্ষিকী উদ্‌যাপন করা হয়।  বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, সিলেট এর অন্তর্ভুক্ত। বিদ্যালয়টিতে বিজ্ঞান, মানবিক এবং ব্যবসায় শাখায় পাঠদান করা হয়।  তথ্যসূত্র  বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:সিলেট জেলার বিদ্যালয় বিষয়শ্রেণী:১৯১৫-এ ভারতে প্রতিষ্ঠিত বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ফেঞ্চুগঞ্জ উপজেলা
উইকিপ্রকল্প জীবনীর এই অংশে উইকিপিডিয়ার জীবনী বিষয়ক নিবন্ধসমূহের গুণমান ও গুরুত্ব মূল্যায়ন করা হয়। গুণমানের রেটিং একটি নিবন্ধ পেশাদার মানদণ্ডে কতটুকু মানসম্পন্ন তা নির্ণয় করে। গুরুত্বের রেটিং অন্যান্য জীবনী নিবন্ধের চেয়ে উল্লেখ্য নিবন্ধটি কেন গুরুত্বপূর্ণ তা নির্ণয় করে। এই রেটিং প্রকল্পের সদস্যদের তাদের সম্পাদনায় গুরুত্ব প্রদানের বিষয়টি তোলে ধরে।  কীভাবে মূল্যায়ন করবেন শ্রেণীর মানসমূহ  শ্রেণী – নিবন্ধের গুনমান মূল্যায়ন অনুসারে    নি বা নির্বাচিত-উইকিপিডিয়া:নির্বাচিত নিবন্ধ  প্রনি বা প্রস্তাবিত নির্বাচিত -  উইকিপিডিয়া:প্রস্তাবিত নির্বাচিত নিবন্ধ;    ভাল -  উইকিপিডিয়া:ভাল নিবন্ধ    প্রভা বা প্রস্তাবিত ভাল - উইকিপিডিয়া:প্রস্তাবিত ভাল নিবন্ধ;   প বা পরিস্করণ-  পরিস্করণ বা ত্রুটি দূরীকরণ.  প্রাথমিক - যে নিবন্ধটি প্রাথমিক ভাবে শুরু এমন নিবন্ধের থেকে কিছু ভালো, কিন্তু কিছু গুরুত্বপূর্ণ বিষয় আলোচনার বাকি আছে।   অ বা অসম্পূর্ণ - মূলত অসম্পূর্ণ নিবন্ধ।--অসম্পূর্ণ নিবন্ধ.  প্রন বা প্রযোজ্য নয় - যে নিবন্ধটি গুণমান এখনও মূল্যায়িত হয়নি।  নিবন্ধ ভিন্ন অন্য পাতায় (পুনর্নির্দেশ, দ্ব্যর্থতা নিরসন, বিষয়শ্রেণী, টেমপ্লেট) শ্রেণীর মানসমূহ যোগ করবেন না।  গুরুত্বের মানসমূহ  গুরুত্ব– নিবন্ধের গুরুত্ব আনুসারে শ্রেণী বিভাগ। তার জন্য মূল্যায়ন দপ্তর দেখুন।  সর্বোচ্চ বা অতি-উচ্চ বা অতি  উচ্চ  মধ্য  নিম্ন  নিবন্ধ ভিন্ন অন্য পাতায় (পুনর্নির্দেশ, দ্ব্যর্থতা নিরসন, বিষয়শ্রেণী, টেমপ্লেট) গুরুত্বের মানসমূহ যোগ করবেন না।  গুণমান যাচাই পদ্ধতি  উত্তীর্ণ প্রস্তাবনাসমূহ  উইকিপিডিয়া:প্রস্তাবিত নির্বাচিত নিবন্ধ/উত্তীর্ণ প্রস্তাবনাসমূহ  অনুত্তীর্ণ প্রস্তাবনাসমূহ  উইকিপিডিয়া:প্রস্তাবিত নির্বাচিত নিবন্ধ/অনুত্তীর্ণ প্রস্তাবনাসমূহ  মূল্যায়ন বিষয়শ্রেণী:উইকিপ্রকল্প মূল্যায়ন
থাম্ব|2016 সালে সূর্য সান ইয়াফাং ( জন্ম ১৯৫৫) একজন চীনা প্রকৌশলী এবং ব্যবসায়িক নির্বাহী। তিনি হুয়াওয়েইয়ের সবচেয়ে দীর্ঘ সময় ধরে দায়িত্ব পালনকারী চেয়ারওম্যান, যে পদটি তিনি ১৯৯৯ থেকে ২০১৮ পর্যন্ত অধিষ্ঠিত ছিলেন ২০১৬ সালের হিসাবে, তিনি ফোর্বস দ্বারা বিশ্বের ৩৮ তম শক্তিশালী মহিলা হিসাবে তালিকাভুক্ত।   পটভূমি  তিনি"Company Overview of Huawei Investment & Holding Co., Ltd.: Executive Profile: Yafang Sun" Bloomberg Businessweek accessed 8-23-2012 সালে ইউনিভার্সিটি অফ ইলেকট্রনিক সায়েন্স অ্যান্ড টেকনোলজি অফ চায়না থেকে স্নাতক ডিগ্রি অর্জন করেন। তারপর, সান জিন ফেই টিভি প্রস্তুতকারক কোম্পানিতে টেকনিশিয়ান হিসাবে কাজ শুরু করেন। ১৯৮৫ সালে, তিনি বেইজিং রিসার্চ ইনস্টিটিউশন অফ কমিউনিকেশন টেকনোলজিতে একজন প্রকৌশলী হন। ১৯৮৯ সালে হুয়াওয়েতে যোগদানের আগে, সান রাজ্য নিরাপত্তা মন্ত্রণালয়ের যোগাযোগ বিভাগে কাজ করতেন।  তিনি ১৯৮৯ সালে হুয়ায়েই এর সাথে তার কর্মজীবন শুরু করেন এবং ১৯৯৯ সালে কর্পোরেশনের চেয়ারওম্যান হন।  ২০১৮ সালের মার্চ মাসে, সান ইয়াফাং উনিশ বছর পর হুয়াওয়ের চেয়ারওম্যানের পদ থেকে পদত্যাগ করেন এবং লিয়াং হুয়া তার স্থলাভিষিক্ত হন।   পুরস্কার  ২০১২ সালের মে মাসে, তিনি আন্তর্জাতিক টেলিযোগাযোগ ইউনিয়ন থেকে ওয়ার্ল্ড টেলিকমিউনিকেশন অ্যান্ড ইনফরমেশন সোসাইটি অ্যাওয়ার্ড পান।  ২০১৪ সালের হিসাবে, তিনি ফোর্বস দ্বারা বিশ্বের ৮১ তম শক্তিশালী নারী হিসাবে তালিকাভুক্ত।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর চীনা ব্যবসায়ী বিষয়শ্রেণী:২১শ শতাব্দীর চীনা নারী ব্যবসায়ী বিষয়শ্রেণী:২০শ শতাব্দীর চীনা ব্যবসায়ী বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:২০শ শতাব্দীর চীনা নারী ব্যবসায়ী বিষয়শ্রেণী:চীনা নারী প্রকৌশলী বিষয়শ্রেণী:চীনা নারী ব্যবসায়িক নির্বাহী বিষয়শ্রেণী:হুয়াওয়েই ব্যক্তি
উইকিপ্রকল্প হিন্দুধর্ম আয়োজিত হিন্দুধর্ম বিষয়ক শারদীয় এডিটাথন ২০২৩-এর ফলাফল এই পাতায় প্রদর্শিত হচ্ছে। যেকোনো মন্তব্যের জন্য আলাপ পাতায় বার্তা রাখুন।  পয়েন্ট টেবিল  অংশগ্রহণকারীর নামজমাকৃত নিবন্ধপ্রাপ্ত পয়েন্টIntegrity2020৬৯৫৮৫৬৬Anupamdutta73৯৭১১২Nettime Sujata৫৫৮০BadhonCR৫৫৪১Ifteebd10৪৪৩২মোহাম্মদ জনি হোসেন৪৪২৪Salil Kumar Mukherjee৭৭২৩মোঃ মোস্তাফিজুর রহমান কাইয়ুম২২২১Vilen09১১১০RDasgupta2020১১৫কুউ পুলক১১৫রিজওয়ান আহমেদ১১৪Dasdipankar2005১১৩Ferdous১০০  পরিসংখ্যান   মোট অংশগ্রহণকারী ১৪ জন  মোট মানউন্নয়নকৃত নিবন্ধ সংখ্যা ১১১ টি  মোট যোগকৃত শব্দ সংখ্যা ৯২,৬০০+
সি কে গোহাইন (জন্ম: চৌকাম, লোহিত জেলা, ১৯৩১, মৃত্যু: ১৬ ফেব্রুয়ারি ২০১৪) ভারতের অরুণাচল প্রদেশের ভারতীয় রাজনীতিবিদ ছিলেন। ১৯৭১ সালে তিনি ভারতের তৎকালীন রাষ্ট্রপতি কর্তৃক উত্তর-পূর্ব সীমান্ত সংস্থা থেকে লোকসভার সদস্য মনোনীত হয়েছিলেন। এর আগে তিনি ডেয়িং এরিংয়ের মৃত্যুর পরে ১৯৭০ সালে নেফা থেকে চতুর্থ লোকসভার সদস্য মনোনীত হয়েছিলেন।  পেশায় তিনি একজন কৃষিবিদ এবং সমাজসেবী ছিলেন। তিনি নেফা শাখার বয় স্কাউটস এবং গার্লস গাইডের চিফ কমিশনার ছিলেন। তিনি নেফার সমাজকল্যাণ উপদেষ্টা বোর্ডের সদস্য ছিলেন। তিনি লোহিত বোধি সোসাইটি এবং খাম্পি কাউন্সিলের সেক্রেটারি ছিলেন এবং ট্রাইবাল ওয়েলফেয়ার টিম্বার বোর্ড এবং নেফা সংগামের চেয়ারম্যান ছিলেন।   তিনি ১৭ ফেব্রুয়ারি ২০১৪ এ মারা যান।    তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:অরুণাচল প্রদেশের লোকসভা সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:অরুণাচল প্রদেশের রাজনীতিবিদ
লুনা ই-৬ নং. ২, যা নং ১ হিসাবেও চিহ্নিত এবং কখনও কখনও পশ্চিমে স্পুটনিক ২৫ নামে পরিচিত, হলো লুনা কর্মসূচির অংশ হিসাবে ১৯৬৩ সালে মহাশূণ্যে প্রেরণ করা একটি সোভিয়েত মহাকাশযান যা এটির উৎক্ষেপক রকেটের উপরের স্তরের সমস্যাগুলির কারণে একটি অকেজো কক্ষপথে স্থাপন করা হয়। এটি ছিলো  ভর বিশিষ্ট লুনা ইয়ে-৬ মহাকাশযান, বারোর মধ্যে প্রথম উৎক্ষেপণ করাটি। এটি চাঁদে মৃদু অবতরণ করার জন্য প্রেরিত প্রথম মহাকাশযান হওয়ার উদ্দেশ্যে উৎক্ষেপন করা হয়েছিল, একটি সুনির্দিষ্ট লক্ষ্য যা শেষ পর্যন্ত চূড়ান্ত ইয়ে-৬ মহাকাশযান, লুনা ৯ কর্তৃক সম্পন্ন করা হয়।  স্পুটনিক ৩৩ এবং পরে স্পুটনিক ২৫ উপাধিগুলি ইউনাইটেড স্টেটস নেভাল স্পেস কমান্ড তার স্যাটেলাইট সিচুয়েশন সামারি ডকুমেন্টে মহাকাশযানটিকে সনাক্ত করতে ব্যবহার করেছিল, যেহেতু সোভিয়েত ইউনিয়ন সেই সময়ে তার মহাকাশযানের অভ্যন্তরীণ উপাধি প্রকাশ করেনি এবং ভূকেন্দ্রিক কক্ষপথ ত্যাগ করতে ব্যর্থতার কারণে এটির একটি সরকারী নাম বরাদ্দ করেনি।   তথ্যসূত্র    বহিঃসংযোগ   বিষয়শ্রেণী:লুনা কর্মসূচি
ট্যাং ড্যানহং ( ; জন্ম নভেম্বর ১৯৬৫) চীনের মূল ভূখণ্ডের একজন কবি ও চলচ্চিত্র পরিচালক যিনি ২০০৫ সাল থেকে ইসরায়েলে বসবাস করছেন। তার কাজ চীনের বহু জাতিগত সংখ্যালঘুদের জীবনকে তুলে ধরেছে, যার মধ্যে তিব্বতি এবং উইঘুররাও রয়েছে।   প্রাথমিক জীবন ও শিক্ষা  ট্যাং সিচুয়ানের ছেংতুতে জন্মগ্রহণ করেন। তিনি ১৯৮৬ সালে সিচুয়ান বিশ্ববিদ্যালয়ের গ্রন্থাগার ও তথ্য বিভাগ থেকে স্নাতক ডিগ্রি অর্জন করেন  এবং চার বছর ধরে পশ্চিম চীন মেডিকেল সায়েন্সেস বিশ্ববিদ্যালয়ের গ্রন্থাগারে কাজ করেন। ১৯৯১ থেকে ১৯৯২ সাল পর্যন্ত তিনি ছেংতুতে একটি গ্যালারিতে কাজ করেছিলেন।   ব্যক্তিগত জীবন  ২০০১ সালে ট্যাং-এর বিবাহবিচ্ছেদ ঘটে। পরে তার সাথে একজন ইসরায়েলি ব্যক্তির দেখা হয় যিনি চীনা চিকিৎসাশাস্ত্র অধ্যয়ন করতেন। ২০০৫ সালের শেষের দিকে তারা বিয়ে করে ইসরায়েলে চলে আসে। সেখানে, ট্যাং তেল আবিব বিশ্ববিদ্যালয়ে ম্যান্ডারিন পড়াতেন।    বহিঃসংযোগ        , Tang Danhong's blog   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তেল আবিব বিশ্ববিদ্যালয়ের শিক্ষক বিষয়শ্রেণী:২১শ শতাব্দীর চীনা কবি বিষয়শ্রেণী:২০শ শতাব্দীর চীনা কবি বিষয়শ্রেণী:চীনা চলচ্চিত্র পরিচালক বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:ইসরায়েলে চীনা প্রবাসী বিষয়শ্রেণী:২০শ শতাব্দীর চীনা লেখিকা বিষয়শ্রেণী:২১শ শতাব্দীর চীনা লেখিকা বিষয়শ্রেণী:চীনা নারী কবি বিষয়শ্রেণী:চীনা নারী চলচ্চিত্র পরিচালক
জেফ স্ট্রাইকার (জন্ম: চার্লস ক্যাসপার পেটন, ২১ আগস্ট ১৯৬২) একজন মার্কিন পর্ন তারকা, যিনি উভকামী, সমকামী এবং সরাসরি প্রাপ্তবয়স্ক চলচ্চিত্রে অভিনয় করেছেন। তিনি ক্যালিফোর্নিয়ায় থাকেন।   জীবনের প্রথমার্ধ  জেফ স্ট্রাইকার স্প্রিংফিল্ড, ইলিনয়ে বড় হয়েছেন। তার বাবা একজন গাড়ি বিক্রয়কর্মী এবং তার মা ছিলেন একজন নার্স। ১৩ বছর বয়সে, তাকে তার পিতামাতা সামরিক স্কুলে ভর্তি করেন। জেফ যখন দূরে তখন তাদের বিবাহবিচ্ছেদ হয়।   তথ্যসূত্র    বহিঃসংযোগ             "জেফ স্ট্রাইকার: পর্ণস এনিগম্যাটিক স্টার" , দ্য রিয়াল্টো রিপোর্টে ডিসেম্বর 2013 সাক্ষাৎকার  "মিস্টার বিগ স্টাফ" , মেট্রোঅ্যাক্টিভের সাথে 1999 সাক্ষাত্কার  Maleflixxx টেলিভিশনে জেফ স্ট্রাইকার প্রোফাইল  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন গে পর্নোগ্রাফিক চলচ্চিত্র অভিনয়শিল্পী বিষয়শ্রেণী:গে পর্নোগ্রাফিক চলচ্চিত্রের পরিচালক বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
ডান|থাম্ব|300px|ইরিত্রিয়ার মানচিত্র থাম্ব|আসমারার কাছে পাহাড় ইরিত্রিয়ার বেশির ভাগ এলাকা উত্তর-দক্ষিণে বিস্তৃত ইথিওপীয় উচ্চভূমি নিয়ে গঠিত। পূর্বে লোহিত সাগরের উপকূলে মরুময় সমভূমি বিদ্যমান। দেশের উত্তর-পশ্চিম অংশে পাহাড়ী এলাকা এবং দক্ষিণ-পশ্চিম অংশে ঢেউ খেলানো সমভূমি দেখা যায়।  লোহিত সাগরের উপকূলের মরু এলাকার জলবায়ু শুষ্ক এবং উত্তপ্ত। মধ্যভাগের উচ্চভূমিতে জলবায়ু অপেক্ষাকৃত শীতল এবং আর্দ্র; এখানে বছরে ৬১০ মিমি পর্যন্ত বৃষ্টিপাত হতে পারে। পশ্চিমের পাহাড়ি এলাকা ও নিম্নভূমির জলবায়ু অর্ধ-ঊষর। উপকূলের মরুভূমি বাদে দেশের সর্বত্র জুন-সেপ্টেম্বর সময়কালে সবচেয়ে বেশি বৃষ্টিপাত হয়।    বিষয়শ্রেণী:ইরিত্রিয়া বিষয়শ্রেণী:দেশ অনুযায়ী ভূগোল বিষয়শ্রেণী:আফ্রিকার ভূগোল
চর আমখাওয়া ইউনিয়ন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার অন্তর্গত একটি ইউনিয়ন।   অবস্থান ও সীমানা  দেওয়ানগঞ্জ উপজেলার থেকে প্রায় ২৫ কিমি. উত্তরে    অবস্থিত।  উত্তরে ডাংধরা ইউনিয়ন, পূর্বে পাররামরামপুর ইউনিয়ন, দক্ষিণ পূর্বে হাতিভাংগা,দক্ষিণ পশ্চিমে গাইবান্ধার ফুলছড়ি উপজেলার এরেন্ডাবাড়ি ইউনিয়ন  পশ্চিমে গাইবান্ধা সদর উপজেলার মোল্লার চর ইউনিয়ন।   ইতিহাস  বৃটিশ আমলে চর আমখাওয়া ইউনিয়ন গঠিত হয়।১৯৭১ সালে চর আমখাওয়া ইউনিয়ন(সানান্দবাড়ি) অন্যতম মুক্তাঞ্চল ছিলো। এই ইউনিয়ন জেলার সর্ববৃহৎ হাটবাজার সানান্দবাড়ি অবস্থিত যা জেলার সবগুলো হাটবাজার এর মধ্যে সর্বোচ্চ রাজস্ব প্রদান করে ২০০০০০০০ (দুই কোটি)  তথ্য সংগ্রহ-(খান)   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   সানান্দবাড়ী বাজারের পূর্ব পাশে জিন্জিরাম নদীর অপরূপ সোন্দর্য। সানান্দবাড়ী জিন্জিরাম ব্রিজ| সানন্দ বাড়ী ২ কিঃ মিঃ বাজার|   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ  ১|জনাব আঃ হাই আকন্দ(১৯৬৫-১৯৭২)  ২|জনাব আব্দুর রাজ্জাক সরকার  ৩|জনাব আকরাম হোসেন মন্ডল  ৪|জনাব শেখ আঃ কাদের (ভারপ্রাপ্ত)  ৫|জনাব আবু বক্কর সিদ্দিক  ৬|জনাব এডভোকেট আঃ সালাম মন্ডল  ৭|জনাব ইদ্রিস আলী সরকার  ৮|জনাব প্রভাষক মোঃ নুরুল ইসলাম   ৯|জনাব মোঃ নাজিম উদ্দিন  ১০|জনাব ইদ্রিস আলী সরকার  ১১|জনাব মোঃ শামছুল আলম(ভারপ্রাপ্ত)  ১২|জনাব মোঃ শহিদুর রহমান মন্ডল  ১৩|জনাব মোঃ আজিজুর রহমান আকন্দ  ১৪|জনাব মোঃ হাবেজ উদ্দিন (প্যানেল চেয়ারম্যান-১)  ১৫|জনাব মোঃ জিয়াউল ইসলাম জিয়া(২৮-০২-২০২২ ইং থেকে বর্তমান)     তথ্য সংগ্রাহক-(খান)   আরও দেখুন    ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:দেওয়ানগঞ্জ উপজেলার ইউনিয়ন